נשל הנחש
שוב אני מוצץ גבעול; תחת גשר מט ליפול; כשמעלי העגלות בתנועה מתמדת; שוב אני מתחיל לשאול; מה לרצות מה לאכול; כשהנמלה העניינית אותי מודדת.; אחת לאיזה זמן מוגבל; אני נשמט אביון ודל; ממירוץ הכרכרה המשתקשקת; נפלט משצף מעגל; וכמו שוקע תחת גל; כשההמולה הסחרחרה אט מתרחקת.; ואבא תמיד אומר; תעזבנו יום יעזבך יומיים; העגלה נוסעת אין עצור.; קפצת ממנה היום; חלפו שנתיים; והנה נשארת מאחור.; צולל חופשי ללא מצנח,; לכל הכיוונים נפתח,; והתשוקה לכל כיוון אותי הורסת,; כך שבינתיים אני נח,; כך כמו שאני מונח; כשהתאוצה שמעלי שוב ושוב דורסת.; עני ורש ומרושרש,; מביט בנשל הנחש.; לו רק יכולתי גם אני כך להגיח.; בהשילי בלי כל חשש,; תרבות של עור אשר יבש,; וכמו חדש למחוז חפצי אגיע.; אך אבא בשם אומרו; "תעזבנו יום יעזבך יומיים" -; העגלה נוסעת אין עצור; לא קפצת עליה היום; חלפו חודשיים; והנה נשארת מאחור.; וגם היתה לי בחורה; קצת פראית קצת לא ברורה.; אך לא הגיע לה שאשתגע -; אז במכונית שכורה; הרסתי לה את הצורה; ועכשיו אני מתגעגע.; ולך תצא מזה עכשיו,; איך תצא מזה עכשיו,; מוצץ גבעול מתחת איזה גשר; מי צריך אותך עכשיו?; מי בכלל זוכר אותך עכשיו?; לך תתחיל למצוא שוב את הקשר.; ואבא חוזר ואומר:; "תעזבנו יום יעזבך יומיים"; העגלה נוסעת אין עצור; קפצת ממנה היום; חלפו שעתיים; והנה נשארת מאחור.; 